KTAMชูตราสารหนี้ 3เดือนจ่าย3.05%
KTAM ชูกองทุนตราสารหนี้ลงทุนทั้งใน-นอก อายุ3 เดือน ผลตอบแทน 3.05%ต่อปี
27 มิ.ย. 2555

KTAM ชูกองทุนตราสารหนี้ลงทุนทั้งใน-นอก อายุ3 เดือน ผลตอบแทน 3.05%ต่อปี
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย (KTAM) เปิดเผยว่า บริษัทเปิดจำหน่ายกองทุนเปิดกรุงไทยธนทรัพย์ บี 40 (KTSUPB40) เสนอขายวันที่27 มิ.ย.-3 ก.ค. 2555 อายุ 3 เดือนลงทุนตราสารหนี้ทั้งในและต่างประเทศ
กองทุนจะลงทุนในเงินฝากประจำ Standard Chartered Bank (Hong Kong) และเงินฝากประจำ Union National Bank (UNB) ในสัดส่วน 44% ของมูลค่าทรัพย์สินสุทธิของกองทุน ส่วนที่เหลือจะลงทุนในตราสารหนี้ในประเทศทั้งภาครัฐและเอกชน คาดผลตอบแทนประมาณ 3.05% ต่อปี โดยเงินลงทุนในตราสารหนี้ต่างประเทศป้องกันความเสี่ยงจากอัตราแลกเปลี่ยนทั้งจำนวน 
นอกจากนี้ บริษัทยังอยู่ในระหว่างการเปิดจำหน่ายและรับซื้อคืนรอบใหม่ของกองทุนเปิดกรุงไทยประจำ 3 เดือน คุ้มครองเงินต้น 1 (KTFIX3M1) เสนอขายถึงวันที่29 มิ.ย.นี้ เน้นลงทุนในพันธบัตรภาครัฐในประเทศและเงินฝากประจำธนาคารพาณิชย์ ผลตอบแทนประมาณ 2.75% ต่อปี